**TOGETHER AUTH - Πρόσκληση Οργανισμών σε συνεργασία**

Αγαπητές/οί,

ευχόμαστε να είστε καλά.

Με την παρούσα επιστολή θα θέλαμε να σας προσκαλέσουμε να ενταχθείτε στην ομάδα του προγράμματος [TOGETHER](https://together.pixel-online.org/index.php), ως "Αssociated Partners". Στόχος του προγράμματος είναι η ανάπτυξη κοινωνικής ευθύνης μεταξύ των μελών της ακαδημαϊκής κοινότητας, φοιτητριών/τών και ακαδημαϊκού προσωπικού, με στόχο την ενσωμάτωση προσφύγων και μεταναστών, που χαίρουν διεθνούς προστασίας. Στο πρόγραμμα εμπλέκονται εκτός από τα συμβαλλόμενα μέρη του προγράμματος και φοιτήτριες/φοιτητές, πρόσφυγες καθώς και συνεργαζόμενοι οργανισμοί.

Γνωρίζοντας την πολυετή αφοσίωσή σας στην προάσπιση των ανθρωπίνων δικαιωμάτων, θα ήταν ιδιαίτερη χαρά, να σας έχουμε συμμάχους στην προσπάθειά μας. Μεταξύ άλλων από την συνεργασία μας αναμένουμε από εσάς να στηρίξετε το πρόγραμμα μέσα από την διάδοση πληροφοριών που το αφορούν αλλά και να συνεισφέρετε σε αυτό με την πολύχρονη εμπειρία σας μέσα από ανταλλαγή απόψεων και τεχνογνωσίας.  Περισσότερες πληροφορίες για το πρόγραμμα και τον ρόλο σας σε αυτό μπορείτε να βρείτε στην επόμενη σελίδα, όπου υπάρχουν και υπερσύνδεσμοι που μπορείτε να ακολουθήσετε για την καλύτερη πληροφόρησή σας.

Αναμένουμε την απάντησή σας και ευχαριστούμε προκαταβολικά για τον χρόνο σας.

Μην διστάσετε να επικοινωνήσετε μαζί μας για οποιαδήποτε διευκρίνιση ή απορία.

Με εκτίμηση,

Λίνα Παπαδοπούλου Επ. Υπεύθυνη

Δέσποινα Νάτση Επ. Συνεργάτιδα

**ΠΑΡΑΡΤΗΜΑ**

**Στόχος προγράμματος:**

Στόχος του προγράμματος είναι η ανάπτυξη κοινωνικής ευθύνης μεταξύ των μελών της ακαδημαϊκής κοινότητας, φοιτητριών/τών και ακαδημαϊκού προσωπικού, με στόχο την ενσωμάτωση προσφύγων και μεταναστών, που χαίρουν διεθνούς προστασίας. Μεταξύ άλλων, τα προσδοκόμενα αποτελέσματα του προγράμματος είναι η δημιουργία Χάρτη Καλωσορίσματος για Πρόσφυγες, εκπαιδευτικού υλικού που θα απευθύνεται σε φοιτήτριες και φοιτητές και κατευθυντήριων οδηγιών για το ακαδημαϊκό προσωπικό. Περισσότερες πληροφορίες για το πρόγραμμα μπορείτε να βρείτε [εδώ](https://together.pixel-online.org/index.php).

**Συνεργαζόμενες ομάδες:**

* Συμβαλλόμενα μέρη. Περισσότερες πληροφορίες[**εδώ**](https://together.pixel-online.org/contractual-partners.php)**.**
* Φοιτήτριες/Φοιτητές. Περισσότερες πληροφορίες[**εδώ**](https://together.pixel-online.org/unistudents.php)**.**
* Πρόσφυγες. Περισσότερες πληροφορίες[**εδώ**](https://together.pixel-online.org/refugees.php)**.**
* Συνεργαζόμενοι φορείς/οργανισμοί. Περισσότερες πληροφορίες[**εδώ**](https://together.pixel-online.org/associated-partners.php)**.**

**Ο ρόλος του Οργανισμού σας στην ομάδα:**

* Ανταλλαγή εμπειριών και τεχνογνωσίας κατά την διάρκεια και μετά το πέρας του προγράμματος
* Συμμετοχή στην διάδοση των πληροφοριών του προγράμματος
* Προώθηση των πληροφοριών που αφορούν στο πρόγραμμα στο δίκτυο επαφών σας
* Συνεισφορά στην αξιοποίηση και βιωσιμότητα των αποτελεσμάτων του προγράμματος
* Συμμετοχή σε δράσεις/εκδηλώσεις